cyanic-selkie/wikianc huggingface dataset:
Arranmore
Kulturelle forbindelser
Donegal-bandet Goats Don't Shave ga ut et spor med tittelen «Arranmore» på albumet deres Out In The Open fra 1994, som refererer til øyas emigrasjonshistorie og North West Donegal «Tunnel Tigers». Donegal Tigers var og er en gruppe unge nordvestlige Donegal-menn, hvorav mange kom fra Arranmore, som reiste verden rundt og bygger tunneler. De jobbet på 1940- og 1950-tallet på t-banene i New York, Storbritannia og andre steder, på 1990-tallet på kanaltunnelen mellom England og Frankrike, skjønt risikofritt var det ikke: mange døde under arbeidet eller fikk store skader.
Solør videregående skole
Avdelinger
Skolene inndelt i ti avdelinger, hvorav syv er pedagogiske relatert til utdanningsprogrammene og tre er serviceavdelinger relatert til kontoradministrasjon, internat, renhold og kantiner. Hver avdeling ledes av en avdelingsleder.
Allround-NM på skøyter junior 1981 for herrer
Allround-NM på skøyter junior 1981 for herrer ble avholdt 7. og 8. februar 1981 på Tønsberg stadion, Tønsberg den første dagen og Fram kunstisbane, Larvik den andre dagen med 39 deltakere, fordelt på 18 i eldre junior og 21 i yngre junior. Tekniske arrangører var Tønsbergs Turnforening og Idrettsforeningen Fram.
Juniornorgesmestere i allround 1981 ble Nils Egil Aas, Nesodden IF i eldre junior og Bjørn Nyland, Ask Skøyteklubb i yngre junior.
Øistein Strømnæs
Øistein Strømnæs (født 28. juni 1914 i Sarpsborg, død 21. juli 1980 i Oslo) var en norsk genetiker og motstandsleder under andre verdenskrig.
Strømnæs var med i etterretningsorganisasjonen XU og overtok ledelsen da Arvid Storsveen ble drept i april 1943. XU under Strømnes var en landsomfattende og meget effektiv organisasjon; britene anså XU for å være den beste etterretningsorganisasjonen i tyskokkupert Europa. Etter frigjøringen av Norge fikk Strømnæs stipend og studerte ved University of California, Berkeley sammen med Anne-Sofie Østvedt; tidligere nestleder i XU. Paret giftet seg og flyttet hjem til Norge etter fullførte studier i 1951. Strømnes var i mange år amanuensis, og senere førsteamanuensis, i genetikk ved Universitetet i Oslo.
Bergen City Marathon
Bergen City Marathon arrangeres siste lørdag i april hvert år. I 2019 ble løpet arrangert for åttende gang. Løpet har start og mål på Bryggen i Bergen. Løypen går blant annet gjennom Gamle Bergen og Fjellveien. Videre går løypen langs gangveien rundt Store Lungegårdsvann og gjennom Nygårdsparken. Her starter 5 km. Små gater og sjarmerende små trehus på Nordnes leder løperne videre inn i Nordnesparken. Her starter barneløpet. Bergen City Marathon er et sentrumsnært løp.
Deltakere
Her er en oversikt over antall påmeldte deltakere i Bergen City Marathon:
Vinnere
Menn, Maraton 42 km
Kvinner, Maraton 42 km
Eksterne lenker
Offisiell nettside
Shep’s Race with Death
Shep's Race with Death er en amerikansk stumfilm fra 1914 regissert av Jack Harvey.
The Severed Hand
The Severed Hand er en amerikansk stumfilm fra 1914, regissert av Wilfred Lucas.
Handling
The Severed Hand, et samfunn av italienske kriminelle og utpressere, sverger å drepe Danny Dawson - som har blitt forræder. Dawson har en datter, Nan, som han ofte mishandler. En dag mens han slår henne, blir han oppdaget av rektoren og rektorens hans, Dick Ralston - som deretter straffer Dawson. Nan blir deretter tatt inn som medlem av rektors husstand. Med jevne mellomrom, hver gang Dawson får tak i datteren sin alene, slår han henne.
En natt mens Dawson leter etter datteren sin blir han forfulgt av Guinio og Pietro, som også er medlemmer av Severed Hand Society. På avstand kan Nan se at italienerne dreper ham, før de to drapsmennene stikker av. Nan løper deretter til sin døde forelder, men noen få øyeblikk etterpå ankommer Dick Ralston og rektoren åstedet. De tror at hun var ansvarlig for farens dødsfall. For å redde seg selv fra å lide etter en forbrytelse som hun ikke kan bevise sin uskyld for, planlegger Nan å stikke av. 10 år senere har Nan blitt kjent under navet grevinnen Messina.
Joachim Fischer Nielsen
Joachim Fischer Nielsen (født 23. november 1978) er en dansk badmintonspiller, som spesialiserer seg i double. Han deltok under Sommer-OL 2012 i London, der han tok bronse i mixed double.
Håvamål
Håvamål (norrønt: Hávamál) er en samling oldnordiske gudedikt og visdomsdiktning som ble nedskrevet på Island på 1200-tallet. Håvamål betyr «den høyes tale», og handler om «den høye», det vil si guden Odin og kan ses på som ei lærebok. Diktsamlingen er en blanding hverdagslige råd og religion fremstilt i en særegen språklig form. Mange av versene inneholder fyndord som har gått inn i norsk og andre skandinaviske språk.
Håvamål forteller ikke om gudenes tilværelse, men uttrykker menneskelig livsvisdom i en form som minner om ordspråkenes. Klokskap, måtehold, moral, varsomhet, mot, vennskap og sunn fornuft er verdier som settes høyt. I tillegg er «ettermæle» (ditt rykte) en svært vesentlig del. Spesielt vedrørende ryktet etter døden.
Håvamål består av 164 strofer. Hver strofe i det første avsnittet, det såkalte ordspråkdiktet, rommer et visdomsord eller en sentens om etikk og livssyn i eldre tider. Noen eksempler herfra er:
Versemålet er såkalt ljodahått (ljóðaháttur) eller poetisk versemål. Versene har seks linjer i to enheter hver på tre linjer. De to første linjene knyttes sammen av bokstavrim, mens den tredje linjen har innbyrdes bokstavrim. Rytmen i versene kommer tydelig frem ved høytlesing med veksling mellom bokstavrim og trykksterke lyder uten rim. Bruken av bokstavrim er typisk for norrøn dikting. Denne metriske formen ljodahått passer særlig godt til å formidle ordtak og visdomsord.
Bjarne Fidjestøl skriver at Håvamål ikke er en diktsamling og mer enn ett dikt. Håvamål som gjengitt i Den eldre Edda fremstilles som «den høyes» tale det vil si Odins tale. Den første delen er en samling ordtak som formidler praktisk livsvisdom i et samfunn preget av fare og fiendskap; hverdagslig måtehold, selvdisiplin og vennskap fremholdes som dyder. Neste del handler om kjærlighet og svik. En del er kloke råd gitt til kalt Loddfåvne. Senere forteller «den høye» om hvordan han skaffet seg runekunnskap og til slutt fortelles som nytten av galdring (trolldom). Versene er ofte bygget opp som eksempler og generelle konklusjoner.
Karpulijärvi
Karpulijärvi er en innsjø i Utsjok kommune i Finland. Den ligger rundt 15 kilometer nordvest for Iijärvi, og har utløp mot sør til Karpulijoki. Innsjøen er en del av Neidenvassdraget.
Håvamål
Utgivelser og oversettelser
Den danske juristen Peder Resen (1625-1688) ga ut Håvamål i 1665, sammen med Voluspå var dette det første eddadiktet i trykt versjon. En oversettelse til latin var vedlagt under tittelen Ethica Odini. Den franskspråklige forfatteren Paul Henri Mallet ga i 1756 ut Monuments de la mythologie et de la poesie des Celtes, et particulierement des anciens Scandinaves som inkluderte en oversettelse av Håvamål. Mallets utgivelse ble lest av den engelske biskopen Thomas Percy som ga ut en engelsk versjon i 1770 under tittelen Northern Antiquities. En tysk oversettelse ble utgitt i 1778.
Ivar Mortensson-Egnund ga i 1905 ut en nynorsk oversettelse med preg av de midlandkse dialektene i blant annet Vest-Telemark. Denne oversettelsen er gitt ut i minste åtte utgaver med flere justeringer for å gjøre teksten mer tilgjengelig. Mortensson-Egnund ville gjøre håvamål til folkelesing og stilen ligger nær folkevisene. Norrønfilologen Ludvig Holm-Olsen ga ut en oversettelse til bokmål i 1975 og senere i nye utgaver. Forfatteren Knut Ødegård ga i 2013 uten oversettelse til nynorsk.
VM i alpint 2021 – Utfor kvinner
Utfor for kvinner under VM i alpint 2021 ble arrangert 13. februar 2021.
Resultater
Rennet startet klokka 11.00.
Ribeirão dos Índios
Ribeirão dos Índios er en kommune i delstaten São Paulo i sørøstregionen av Brasil.
Agapito Colonna
Agapito Colonna (italiener av Colonnaslekten, født ca 1225 i Roma, død 3. oktober 1380 i Roma) var en av Den katolske kirkes kardinaler. Han var biskop av Ascoli Piceno i Italia, deretter av Brescia, så nuntius til keiseren og til Spania, og så biskop av Lisboa i Portugal.
Han ble kreert kardinal i september 1378 av Urban VI, med Santa Prisca som tittelkirke.
Vuelta a España 2014
Vuelta a España 2014 var den 69. utgaven av sykkelrittet Vuelta a España. Det startet lørdag den 23. august med en lagtempoetappe i Jerez de la Frontera og ble avsluttet med en 10 km tempoetappe 14. september i Santiago de Compostela.
Alberto Contador vant rittet sammenlagt foran Chris Froome. John Degenkolb vant fire etapper, mens Contador, Nacer Bouhanni og Fabio Aru vant to hver.
Deltakere
198 ryttere fra 22 lag og 34 nasjoner startet rittet. Vegard Breen var eneste norske rytter. Hele syv tidligere Grand Tour-vinnere (Contador, Froome, Hesjedal, Evans, Quintana, Cunego og Valverde) startet. Fjorårsvinneren Chris Horner måtte trekke seg én dag før start pga. for lave kortisol-verdier.
Blant de 159 rytterne som gjennomførte hele rittet var Adam Hansen - han fullførte med det sin tiende Grand Tour på rad.
Anna Le Moine
Anna Maria Le Moine, tidligere Svärd, (født Bergström 30. oktober 1973 i Sveg) er en svensk curlingspiller. Hun spiller første i Anette Norbergs lag som vant VM i 2005 og 2006 samt tok gull i vinter-OL 2006 i Torino og i vinter-OL 2010 i Vancouver. Laget klarte i 2006 noe intet annet lag hadde gjort før, å vinne OL, VM og EM samme år. Anna Le Moines lillesøster Kajsa Bergström er lagets reserve.
Preikestolen
Preikestolen (opprinnelig Prekestolen) er et fjellplatå på nordsiden av Lysefjorden i Strand kommune i Rogaland. Preikestolen er et tilnærmet flatt fjellplatå, ca. 25 × 25 m og har et loddrett stup 604 meter ned til Lysefjorden.
Vannpolo under Sommer-OL 2000 – Tropper menn
Vannpolo under Sommer-OL 2000 – Tropper menn inneholder troppene til herrenes turnering i vannpolo under Sommer-OL 2000.
Preikestolen
Preikestolen er et av de mest populære turistmål i Ryfylke-regionen og i Norge. Det er god utsikt over Lysefjorden og heiene rundt fra platået.
Fra gammelt av hadde platået navnet Hyvlatonnå (høveltanna). Rundt 205,000 personer besøkte Preikestolen i løpet av sommeren 2013.
I 2018 var over 300 000 som gikk til Preikestolen. I juni 2019 var det 64 000 besøkende. I 2022 ble det per oktober anslått at 330.000 hadde besøkt stedet så langt det året, noe som er ny rekord.
Beskrivelse
Preikestolen ble oppdaget som turistmål rundt 1900 da Stavanger Turistforening (STF) begynte å bruke dette fjellplatået som et viktig turmål, og det var de som ga det navnet Prekestolen, nynorskifiseringen til Preikestolen kom på 1990-tallet. STF førte opp Prekestolhytta i 1949. I 2004 ble denne supplert med Preikestolen Fjellstue. Preikestolhytta fikk veiforbindelse i 1961.
I 2020 ble den vel fire kilometer lange ruta til Preikestolen sertifisert som Nasjonal turiststi.
Det var trolig frostsprengninger for 10,000 år siden som gjorde at Preikestolen ble dannet. Kanten av isbreen lå da like ovenfor fjellet. Preikestolen har en flere meter dyp sprekk tvers over platået som trolig også er et resultat av frostsprengninger. Geologer har konkludert med at Preikestolen er trygg, selv om mange som ser sprekken tror at fjellplatået kan falle ned.
Høsten 2017 ble scener til filmen Mission: Impossible – Fallout spilt inn på Preikestolen. I filmen blir scenen fremstilt som om fjellplatået befinner seg i India.
Tilgjengelighet
Tilrettelegging av trafikken til Preikestolen (parkering, toalett, service, utbedring av stien etc.) ivaretas av Stiftelsen Preikestolen.
Normal gangtid fra Preikestolhytta og Preikestolen Fjellstue til Preikestolen er 2–2,5 timer hver vei. Det er en tur på 4 km med en høydeforskjell på 330 meter. Stien er utbedret med blant annet gamle jernbanesviller over en myr. I 2013 og 2014 har sherpaer fra Nepal gjort omfattende utbedringer av stien med trapper og steinsetting.
Selv om turen til Preikestolen framstilles som en kommersiell og middels tur av Ut.no, er det på forhånd viktig å vurdere egne ferdigheter og kunnskap om fjellvandring.
De siste årene har det vært utført flere redningsaksjoner av lokale, frivillige hjelpeorganisasjoner i regi av blant andre Folkehjelpen og Røde Kors. Problemet har ofte vært at noen har hatt uegnet fottøy, vært dårlig kledd eller startet for sent slik at mørket har kommet. Turen tar totalt 4–5 timer og ennå lenger om man er dårlig trent.
Som på alle turer på stier i naturen anbefales det å bruke godt fottøy – i tørt vær er gode solide joggesko tilstrekkelig – sjekke værmelding og ta med ekstra tøy for vind og kalde kvelder. Det er ikke anbefalt å gå turen vinterstid med snø og isføre, beste sesong er fra april til oktober. Det anbefales sterkt å lytte til lokale råd, og man skal være i ganske god fysisk form før man legger ut på turer som er av middels kategori (Ut.no). Man skal være klar over at turen gjøres på eget ansvar.
Preikestolen opp fra fjorden ble klatret for første gang 13. juni 2016 av Øyvind Salvesen og Jon Egil Auestad
Besøkstall
Tallene er tatt fra perioden mai–august de respektive år:
Kendal kullkraftverk
Kendal kullkraftverk eret av verdens største kullkraftverk. Det har en installert produksjonskapasitet på 3840 MW fordelt på 6 like store blokker, og er lokalisert i Sør-Afrika 40 km sørvest for Witbank i regionen Mpumalanga. Årsproduksjonen er 24,7 TWh elektrisk kraft.
Fartsgrenser i Armenia
Fartsgrenser i Armenia er normalt 60 km/t innen tettbygd strøk og 90 km/t utenfor tettbygd strøk, med mindre noe annet er skiltet.
På motorveier er fartsgrensen 110 km/t. Den generelle fartsgrensene på 110 km/t gjelder for personbiler og motorsykler, men kan avvike for bestemte typer kjøretøy, for eksempel biler med tilhenger. I boligområder er det normalt redusert fartsgrense til 20 km/t.
Dagligvareprisen
Dagligvareprisen er en norsk bransjepris for dagligvarebransjen, opprettet i 1995. Prisen deles ut i begynnelsen av september hvert år, på FK-konferansen.
Prisen gis til en bedrift, kjede, organisasjon eller enkeltperson som har gjort eller gjør en faglig, økonomisk eller næringspolitisk innsats av betydning for hele bransjen. Den er innstiftet av Handelsbladet FK.
Kane’s stjerne
Kane’s stjerne er en norsk samling noveller, utgitt som siste bok i den 83 bind store serien om western-helten og US-marshalen Morgan Kane. Boka ble lansert i 1985, og forfatteren var Kjell Hallbing under pseudonymet Louis Masterson.
Boka kom ut i Bladkompaniets pocketserie Stjernebøkene, som Stjerne-bok nr. 1147, kostet søtten kroner og femti øre og var en samling av eldre Kane-historier, tidligere publisert i forlagets blad Western i årene mellom 1968 og 1972.
Atle Nielsen oppsummerer denne siste utgivelsen i Kane-serien treffende i Den store boka om Morgan Kane: «Et vemodig, men litt kjedelig farvel.»
Senere utgivelser
Da Bladkompaniet i 1991 ga ut serien på nytt besluttet man å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Kane’s stjerne i et dobbeltbind, i bok nr. 41, sammen med Heltene er trette. Da Bladkompaniet/Schibstedforlagene i årene 2002–2008 gjenutga bøkene i dobbet-pocket kom Kane's stjerne i 2008 som bok 78 i bind 78–79.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom Kane’s stjerne i 2014 som bok nr. 67. I 2017 ble den lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 67 i serien er også beholdt i senere utgivelser, som i Cappelen Damms lydbokversjon fra 2021, lest inn av Torgeir Reiten. (Der har imidlertid forlaget utgitt verket under feil tittel, som Kanes stjerne, uten genitivsapostrof. Rett nok korrekt norsk, men Kanes og Hallbings litterære univers er nå engang i apostrofenes USA, og forfatterens tittel Kane’s stjerne.)
Endringen fra den opprinnelige serien til den nyeste, kronologiske rekkefølgen innebar ingen stor forskjell for romanenes vedkommende. Det holdt å endre boknummer. For novellesamlingene var det ikke så lett, siden de enkelte novellene kunne omhandle ulike tider i Kanes liv. I praksis løste man det ved å beholde boktitlene, men stokke om på innholdet i enkelt-bøkene. Noen noveller ble tatt ut, noen satt inn. Med titler som  Kane’s kvinner, Kane’s våpen, Lovens bøddel, Kane’s lov og Menneskejeger sto man jo nokså fritt i redigeringsprosessen, siden Kane stort sett omga seg med våpen, kvinner og egen lov i de fleste novellene - og uansett var en slags bøddel og menneskejeger.
Wanapum-demningen
Wanapum-demningen er en demning med vannkraftverk som danner en kunstig innsjø i grenseelven Columbia River i Grant County i delstaten Washington, USA.
Installert kapasitet i vannkraftproduksjonen er 1.038 MW. Anlegget var ferdig i 1963, etter fire års bygging. Lisensen til å operere anlegget gikk ut i 2005, og etter dette opererer Grant County Public Utility District anlegget under strenge økologiske betingelser, med klare krav om bl.a arkeologisk rehabilitering av kulturminner i området. Priest Rapids-demningen lengre nede i elva drives av samme fylkeskraftlag, og under samme betingelser etter at også dette kraftverkets lisens gikk ut i 2005.
Synneren naturreservat
Synneren naturreservat (cirka 500 daa, hvorav cirka 420 daa vannareal) er et naturreservat i Ringerike kommune, VIken. Naturreservatet består av en meandersjø (kroksjø) avsnørt fra Storelva, og har status som ramsarområde, som del av Tyrifjorden våtmarkssystem IBA, på grunn av sin betydning for trekkfugler. Det er dessuten svært viktig for andre våtmarksfugler.
Reservatet ble opprettet ved kgl.res. av 28. juni 1985 for å beskytte et rikt våtmarksområde, som er en del av et større våtmarkssystem.
Navnet Synneren er en moderne variant av det norrøne ordet Syndir, som er avledet av sund i betydningen overfartssted.
Naturreservatet står på et tidligere suksesjonstrinn (gjengroingstrinn) enn Juveren naturreservat, og kan derfor ikke by på like stor næringsrikdom og frodighet. Hekkebestanden er derfor fattigere. Det har blitt påvist 27 våtmarksarter i Synneren naturreservat.
Synneren er kjent for sitt gode gjeddefiske. Rekorden, som også er norgesrekord, er ei gjedde på 19,6 kg tatt i garn. Gjedda målte hele 132 cm i lengde.
Dzjamal Otarsultanov
Dzjamal Sultanovitsj Otarsultanov (russisk Джамал Султанович Отарсултанов, født 14. april 1987) er en russisk bryter, som spesialiserer seg i fri stil. Han representerte landet sitt under Sommer-OL 2012 i London, der han tok gull i 55-kilosklassen.
La Paloma-demningen
La Paloma-demningen er en demning som besørger vannforsyning og irrigasjon beliggende 27 km fra Ovalle i Monte Patria, provinsen Limari og regionen Coquimbo, nordlig-sentrale Chile. Det ligger i vassdraget Río Limarí. Anlegget ble utbygget fra 1960 til 1966. Nyinnviing skjedde først i 1968.
Reservoaret er på 30 km² (3.000 hektar), mens vannmassene som demmer opp har et volum på inntil 750 millioner m³. Selve damanlegget er 80 meter høyt og 910 meter lang, og er en jordfyllingsdam med betongdekke.
Ruterknekt
Ruterknekt (egentlig navn: Hein Schyler) er en fiktiv gentlemannsforbryter skapt av krimforfatteren Fridtjof Knutsen under psevdonymet Peter Pan. Figuren forekommer både i bladet Mystikks sommernummer i fortellingen Se opp for Ruterknekt og i Mystikk nummer seks, 1943, i fortellingen Ruterknekt kommer tilbake.
Bakgrunn
Ruterknekt er inspirert såvel av Helgenen som av Greven av Monte Cristo. I den første fortellingen blir den unge forretningsmannen Hein Schyler uskyldig dømt til livstidsstraff for mord og innbrudd. Han rømmer fra Akershus festning og dukker opp som den mystiske Ruterknekt (Han signerer seg med dette spillkortet) for hevne seg på de som var ansvarlige for sammensvergelsen mot ham. Detektiv var politifullmektig Jonassen, som forelsker seg i Schylers hustru, den vakre og trofaste Dora. På samme tid tvinger hans yrke ham til å anholde hennes mann.
George van Cleaf
George W. Van Cleaf (født 8. oktober 1879, død 6. januar 1905) var en amerikansk vannpolospiller som deltok i OL 1904 i St. Louis.
Van Cleaf ble olympisk mester i vannpolo under OL 1904 i St. Louis. Han var med på det amerikanske vannpololaget New York Athletic Club som vant vannpoloturneringen. De vant begge sine kamper, de slo Missouri Athletic Club med 5-0 og  Chicago Athletic Association med 6-0.
Van Cleaf deltok også i lengdehopp og tresteg, han kom på femteplass i begge øvelsene.
Gomul Catena
Gomul Catena er en kraterkjede på Callisto, en av Jupiters måner. Den ligger i den nordlige delen av den fler-ringete formasjonen Valhalla, og kratrene i kjeden ser ut til å ha blitt dannet fra øst mot vest. Slike formasjoner antas å være kratre etter fragmenter fra et større nedslagsobjekt.
João d’Espinha
João d'Espinha eller Gao Shensi (født 22. desember 1722 i Vilar Torpim nær Lamego i Portugal, død 10. juli 1788 i Beijing i Kina) var en katolsk kinamisjonær tilhørende jesuittordenen.
Liv og virke
Han ble medlem av jesuittordenen i 1739 og ble ti år etter sendt til Goa i India. I 1751 ble han forflyttet til Kina og ankom først Macao og så Beijing i august 1751. Der ble han etter hvert utnevnt til mandarin. Han var viseprovinsial for jesuittordenen i landet fra 1762 til 1765 og på nytt fra 1775.
I 1770 ble pater d'Espinha visepresident for det keiserlige astronomiske byrå og dets president fra 1781. Han ble også utnevnt av biskopen av Macao til generalvikar i Beijing – mot Vatikanets vilje.
Han døde i Beijing og ble gravlagt på jesuittenes gravsted Zhalan i Beijing.
Josef Brian Baccay
Josef Brian Baccay (født 29. april 2001 i Oslo) er en norsk fotballspiller som spiller for.
Den 11. juni 2018 skrev han under en kontrakt med Lillestrøm gjeldende fra 1. januar 2019 og ut 2021.
Den 22. april 2019 fikk han sin Eliteserie-debut for Lillestrøm mot Molde.
QMJHL
Ligue de hockey junior majeur du Québec, LHJMQ, (Engelsk: Quebec Major Junior Hockey League, QMJHL) er en ishockeyliga for juniorer som ble startet i provinsen Québec i Canada i 1969. Ligaen inkluderer lag i Québec, Nova Scotia, New Brunswick, og Prince Edward Island.
Kjente spillere som spilte i LHJMQ og som deretter spilte i NHL inkluderer Mario Lemieux, Sidney Crosby, Guy Lafleur, Mike Bossy, Denis Savard, Ray Bourque, Pat LaFontaine, Michel Goulet, Luc Robitaille, Patrick Roy og Martin Brodeur.
Rifaina
Rifaina er en kommune i delstaten São Paulo i sørøstregionen av Brasil.
EM i vintertriatlon 2006
EM i vintertriatlon 2006 (europamesterskapet i vintertriatlon) ble arrangert i Schilpario i Italia i 2006.
Vintertriatlon består av løping, sykling og langrenn.
Dinglebukten
Dinglebukten (irsk: Bá an Daingin) er en bukt på øya Irlands vestlige kyst av Atlanterhavet. Bukten ligger i grevskapet Kerry i Irland.
Geografi
Bukten er om lag 40 km fra åpningen i sørvest til bunnen i nordøst, og er om lag 20 km bred i åpningen og 3 km bred innerst. Nord for bukta ligger Dinglehalvøya og sør for bukta halvøya Iveragh. Elven Maine renner ut i bukta. Havnebyen Dingle ligger på nordsiden av bukten. Andre bosetninger med utsikt over bukten er blant annet Ventry, Ballymeentrant, Beenbane og Kinard, og Annascaul og Glenbeigh ligger nær bukten. Killorglin ligger ved toppen av bukten ved munningen av elven Laune.
Det er ingen bemerkelsesverdige øyer i bukten, men mot odden strekker flere halvøyer seg, spesielt Inch Strand, som strekker seg en betydelig avstand over dens bredde. En del av bukten er en beskyttet elvemunning med tidevannsflater. På sørsiden av bukten, på Iveragh-halvøya, er det et fuglereservat som er et viktig hekkested for alpekråker. Dette området har klipper, toppet med gressletter og lynghei.
Rheinisch-Westfälische Sprengstoff
Rheinisch-Westfälischen Sprengstoff (RWS) er en tysk produsent av ammunisjon.
Dinglebukten
Historie
På 1800-tallet var Dinglebukten rik på flere fiskebestander og Dingle hadde en kompetent og effektiv arbeidsstyrke. Dette skyldtes i stor grad innsatsen til «Samfunnet for å forbedre tilstanden til de fattige i Irland», og forbedringene de gjorde i kystfisket i Kerry. Bukta ble sagt å florere av sardin, sild, torsk, lysing og lange, og båtene tok tidvis også mer eksotisk fisk som var mer knyttet til middelhavsregionen, Portugal og Spania.
Rheinisch-Westfälische Sprengstoff
Selskapet ble etablert i 1886 i Troisdorf i Tyskland under navnet «Rheinisch Westfälische Sprengstoff-Actien-Gesellschaft»
Dinglebukten
Historie
Dinglebukten var det første stedet i Europa som den amerikanske flyveren Charles Lindbergh møtte i 1927 under sin banebrytende 33-timers transatlantiske flytur i endekkeren «Spirit of St. Louis» fra New York til Paris. Dinglebukten var scene og bakteppe i spillefilmen The Spirit of St. Louis (1957) der Lindbergh ble portrettert av Jimmy Stewart som vinker til landsbyboerne i Dinglebukten mens han flyr over den i jubel.
Rheinisch-Westfälische Sprengstoff
Produksjonen av ammunisjon foregår på RUAG Ammotec GmbH fabrikken i Fürth, hvor fabrikken ble flyttet til fra Nürnberg i 1894. Det produseres fremdeles sprengstoffprodukter, under navnet RUAG Ammotec GmbH. RWS ble en del av Dynamit Nobel i 1931.
Andreas Thue
Han vant sju NM-gull i kårde, florett og sabel i perioden 1921–1932.
Kayla Whitelock
Kayla Whitelock (født Sharland 30. oktober 1985) er en newzealandsk landhockeyspiller. Hun representerte landet sitt under Sommer-OL 2012 i London, der hun endte på fjerdeplass med det newzealandske landslaget.
Whitelock ble i 2020 utnevnt til medlem av New Zealands fortjenstorden for sin innsats for landhockey.
Claudio Chiappucci
Claudio Chiappucci (født 28. februar 1963 i Uboldo, Italia) er en tidligere profesjonell syklist fra Italia. Han var tre ganger på podiet sammenlagt i Tour de France – andreplass i 1990, tredjeplass i 1991 og andreplass i 1992. Han har vunnet klatretrøya to ganger både i Tour de France og Giro d'Italia. I Giro d'Italia har han også tatt poengtrøya. Chiappucci ble utestengt fra Giro d'Italia i 1997 etter for høye blodverdier
Stein B. Kvae
Stein Bruno Kvae (født 22. mars 1969 ) er en norsk filmprodusent. Han har blant annet produser filmen Kongens nei, som var den største norske kinosuksessen i 2016.
Han har også vært produsent på filmene Knerten gifter seg (2010), Knerten i knipe (2011), Mormor og de åtte ungene (2013), Tusen ganger god natt (2013) og Før snøen faller (2013), sammen med Finn Gjerdrum. Regissøren Hisham Zaman, Kvae og Gjerdrum mottok Amandaprisen for beste norske kinofilm for 2013 for denne filmen. Året etter vant de med filmen Tusen ganger god natt, som for øvrig har vunnet en rekke nasjonale og internasjonale priser. Sammen med Finn Gjerdrum vant han Kanonprisen 2016 i klassen beste produsent for Kongens nei.
Stein B. Kvae er en av gründerne bak idéselskapet Stig og Stein, og han har vært administrerende direktør ved Westerdals School of Communication.
Colter Wall
Colter Wall (født 27. juni 1995) er en kanadisk sanger og låtskriver fra Swift Current, Saskatchewan. Hans selvtitulerte debutalbum ble utgitt 12. mai 2017, og hans andre album, Songs of the Plains 12. oktober 2018. Hans tredje album, Western Swing & Waltzes and Other Punchy Songs, ble utgitt på La Honda Records 28. august 2020.
Tidlig liv
Colter Wall ble født i Swift Current i Saskatchewan, som nummer to i en søskenflokk på tre. Foreldrene var Tami og Brad Wall. Faren var den 14. statsministeren i Saskatchewan. Han har to søstre, Megan og Faith. Wall gikk på Swift Current Comprehensive High School, og ble uteksaminert i 2013. Han studerte så ved University of Saskatchewan i Saskatoon.
Wall var kjent med countrymusikk i oppveksten, siden countryartister som Johnny Cash ble spilt i hjemmet. Han begynte å lære gitar i en alder av 13, og spilte musikk av rockeband som AC/DC og Black Sabbath og Led Zeppelin. Senere ble han interessert i gamle blues-artister, og deretter begynte han å lytte til folkemusikk. Ifølge Wall hørte han først Bob Dylan's sang "Don 't Think Twice, It' s All Right» da han var 15 eller 16, og han ble inspirert til å begynne å skrive og synge sanger i stedet for bare å spille gitar. Andre tidlige musikalske påvirkninger han har nevnt inkluderer Woody Guthrie og Ramblin' Jack Elliott, og han var også interessert i countrysangere som Gram Parsons, Townes Van Zandt, George Jones, Waylon Jennings, Willie Nelson, og Hank Williams. Han laget demoer av sangene sine mens han var student, og i 2015 bestemte han seg for å ta en pause fra studiene på universitetet for å fokusere på musikkarrieren da hans første EP ble utgitt.
Karriere
Wall spilte inn en EP med sju låter, Imaginary Appalachia i 2015, med produsenten Jason Plumb i Studio One i Regina i Saskatchewan. På EP-en samarbeidet han med andre artister fra Regina, som for eksempel Belle Plaine og The Dead South. Han beskriver musikken sin som en blanding av blues, folk og Americana. EP-en ble utgitt 9. mars 2015, og "The Devil Wears a Suit and Tie" ble sluppet som første singel. Musikken hans fikk oppmerksomhet hos Brock Lesnar som bidro til at han ble kjent blant bryte-fans. Sangene fra albumet ble brukt i tv-showet Dog the Bounty Hunter, og filmene Hell or High Water og Three Billboards Outside Ebbing, Missouri. Låten som ble brukt i filmene, "Sleeping on the Blacktop", ble strømmet mer enn en million ganger på Spotify. EP-en fikk terningkast 6 av Egon Holstad i iTromsø da han anmeldte den året etter.
I 2016 varmet Wall opp for Lucinda Williams på Ryman Auditorium i Nashville. Han ble signert hos Rick Rubin's selskap American Songs.
Colter Wall besøkte Europa for første gang vinteren 2017, og spilte to utsolgte konserter på Café Mono i Oslo i februar. Hans første full-lengde album, selvtitulerte Colter Wall, ble produsert av Dave Cobb i RCA Studio i Nashville. Wall ble ledsaget av Cobb på akustisk gitar, Chris Powell på trommer, Mike Webb på piano, og Robby Turner på pedal steel. Albumet ble utgitt 12. mai 2017 og ifølge Wall er de fleste av sangene på albumet selvbiografiske. Albumet fikk terningkast 6 av Øyvind Rønning i Dagbladet. I august 2017 var han igjen i Norge og spilte på Øyafestivalen for cirka 2000 tilskuere 11. august, og deretter i Bergen (Lille Ole Bull) 15. august, Parken i Bodø 18. august og Pstereo i Trondheim 19. august.
I juni 2020 annonserte Wall at hans tredje album, Western Swing & Waltzes and Other Punchy Songs skulle slippes 28. august på det uavhengige selskapet La Honda Records.
Aupourihalvøya
Aupourihalvøya (engelsk: Aupouri Peninsula) er ei halvøy formet som en landtunge på nordenden av Nordøya på New Zealand. Den stikker frem mellom Tasmanhavet i vest og Stillehavet i øst.
Ola Lillenes
Han har en cand.mag-grad fra Høgskulen i Volda, innen fagene mediekunnskap (informasjon og samfunnskontakt), engelsk og musikk.
Lillenes har siden 2009 arbeidet ved Nasjonalt forskningssenter innen komplementær og alternativ medisin (NAFKAM); først som redaktør for senterets underavdeling Nasjonalt informasjonssenter for alternativ behandling (nifab.no) og senere som informasjonssjef, plassert i senterets ledergruppe med ansvar for informasjonsavdelingen og senterets samfunnsoppdrag innen informasjons- og opplysningsvirksomhet.
Aupourihalvøya
På østsiden, helt sør på Aupouri ligger det naturlige innløpet til havnen Rangaunu Harbour. Bortenfor denne ligger enda en kort halvøy og bukta Doubtless Bay. Østkysten av Aupourihalvøya er kjennetegnet av buktene Rangaunu Bay i sør og Great Exhibition Bay i nord. Nordøst på halvøya ligger det naturlige innløpet til havnen Parengarenga, og nord for denne ligger North Cape.
Ola Lillenes
Han innehar også rollen som Technical Editor for nettstedet til senterets internasjonale ekspertgruppe innen oppsummering av forskning på alternativ behandling ved kreft; CAM-Cancer. Fra 2013-2020 var han også redaktør for senterets database CAM-Regulation, som samlet, systematiserte og presenterte lovgivningen på området alternativ behandling i 39 europeiske land.
Aupourihalvøya
Ved nordenden brer halvøya seg ut til 30 kilometer. Her ligger flere odder som kjemper om å være det nordligste punktet på Nordøya: Cape Maria van Diemen, North Cape, Cape Reinga og Surville Cliffs. Sistnevnte ligger lengst mot nord, men med en margin på bare noen få hundre meter. Surville Cliffs ligger på breddegraden 34° 23' 47" sør. Bare en håndfull øyer i øygruppene Three Kings Islands og Kermadecøyene ligger lenger nord på New Zealand.
Ola Lillenes
Lillenes har tidligere arbeidet som informasjonssjef for Tromsø Boligbyggelag (1996-2009). Der representerte han Tromsø i flere av boligsamvirkets (NBBLs) nasjonale faglige utvalg innen kommunikasjon, markedsføring og profilering, samt boligsamvirket i Kommunal- og regionaldepartementets Byggekostnadsprogram i perioden 2004-2006.
Lillenes har hatt flere verv i næringslivet (boligforvaltning, -utvikling og -utleie) og frivillige organisasjoner (velforening, menighetsråd), og har siden 1996 vært medlem av kriseinformasjonsstaben hos Statsforvalteren i Troms og Finnmark (tidl.Fylkesmannen i Troms).
Aupourihalvøya
Halvøya har svært spredt bosetning, og ingen steder har flere enn 100 innbyggere. På grunn av dette er veiene i området for en stor del uten fast dekke, og Ninety Mile Beach blir ofte benyttet som en uoffisiell hovedvei.
Halvøya har fått navn etter Te Aupouri, en av māori-stammene som holdt til der.
Madeleine Cederström
Julie Madeleine «Madde» Cederström (født 10. august 1963 i Bromma i Stockholm) er en svensk-norsk journalist og radioprogramleder.
Cederström begynte i nærradio i Oslo i 1986. Fra 1987 til 1992 var hun programleder for Radio 1 i Oslo. Fra 1992 til 1994 arbeidet hun i ulike TV-programmer, blant annet Alarmen går på TV3 og som reporter for Rapport på SVT. Hun var ansatt i P4 fra 1994 til 2007, da hun ble bedt om å slutte etter det radiokanalen mente var kontroversielle uttalelser.
Mellom 2008 og 2022 arbeidet hun i Lillehammer for NRK Innlandet. Fra 2022 arbeider hun for NRK P1+ og NRK P1 på NRK Tyholt i Trondheim.
Madeleine Cederström har et program på P1+ som heter Madde spiller svensk.
Science and Fiction
Science and Fiction er et musikkalbum med Jester, utgitt i 1998. Dette er hans første plate som soloartist.
Klepp kirke
Klepp kirke (Klepp kyrkje) er en langkirke fra 1846 i Klepp kommune, Rogaland fylke.
Byggverket er i tømmer og har 280 sitteplasser. Kirken er reist etter typetegninger av Hans Ditlev Franciscus von Linstow. Den ble restaurert i 1971 hvor man oppførte et tilbygg.
Kirkeklokken er fra Olsen Nauen Klokkestøperi og har inskripsjonen: «Kjære kyrkjeklokka, Tona um frelsa. Kalla og helsa, Kalla og helsa med fred Guds born.» Dette er samme inskripsjon som på kirkeklokken i Bore kirke.
Fartsgrenser i Sveits
Fartsgrenser i Sveits er 50 km/t innen tettbygd strøk og 80 km/t utenfor tettbygd strøk, med mindre noe annet er skiltet.
På motorveier er fartsgrensen 120 km/t om ikke lavere fart er skiltet, mens motortrafikkveier har generell fartsgrense på 100 km/t om ikke annet er skiltet. For tyngre kjøretøy og visse andre spesielle grupper kjøretøy, gjelder ytterligere fartsbegrensninger.
Viderebruksdirektivet
Det opprinnelige viderebruksdirektivet
Direktivet skal bidra til økt verdiskapning ved at offentlig informasjon gjøres tilgjengelig for viderebruk i resten av samfunnet, typisk ved etablering av verdiøkende tjenester.
Det offentlige skal tilby dokumentene i elektronisk form, så fremt dette er mulig (art 3), i alle eksisterende formater (art 5). Det er også gitt regler om ikke-diskriminering, transparens og gebyrer.
En interdepartemental arbeidsgruppe i Norge fremmet i rapporten forslag til hvordan direktivet skulle innlemmes i norsk rett. Direktivet ble gjennomført i norsk rett med offentlighetsloven av 2006.
Rolf Theil
Rolf Theil (født 30. oktober 1946 i Porsgrunn ) er en norsk lingvist.
Theil vokste opp i Eidanger i Porsgrunn kommune.
Han tok magistergrad i lingvistikk i 1975 med kinesisk og samisk som støttefag. Tittelen på magisteravhandlinga er: ''Handsaminga av trykk og tonem i generativ fonologi. Kritikk og framlegg. Med tillemping på grensk.'' Han ble professor i afrikansk og allmenn lingvistikk ved Universitetet i Oslo i 1994. Så lenge universitetet tilbød afrikanske språkfag, underviste han i fulfulde og hausa.
Theil kan ca. 50 språk og har blant annet blitt definert som glottoman i språkprogrammet Typisk norsk. Han var leder i Landslaget for språklig samling fra 1987 til 1989, men forlot etter hvert SSL og samnorsken, og satset på nynorsk.
Han har skrevet artiklar for flere leksika, som Den Store Danske, Caplex, Media og Allkunne. Fra 2016 har han vært fagansvarlig i Store norske leksikon - for afrikanske språk, inuitspråk, konstruerte språk, morfologi, orientalske språk utenom indisk og iransk, pidgin- og kreolspråk, romani-språk, strukturalisme og jung-grammatikks uralske språk og øvrige språk og språkfamilier.
Familie
Rolf Theil er gift og har én sønn. Han er i dag bosatt på Jevnaker.
Bawburgh
Bawburgh er en landsby og et verdslig sogn i distriktet South Norfolk i grevskapet Norfolk i England. Den ligger i dalen til elven Yare, omkring åtte km vest for byen Norwich, i nærheten av Norfolk & Norwich Hospital. I henhold til folketellingen i 2011 har landsbyen og sognet en befolkning på 595 innbyggere.
Sognekirken
Sognekirken St Mary and St Walstan, dedikert jomfru Maria og den lokale helgenen Walstan (død 1016), som ble født enten i Bawburgh eller i Blythburgh i Suffolk. Han er betraktet som en skytshelgen for gårdsbruk og bønder. Helgenens dag den 30. mai feires årlig med gudstjeneste og vandring til sankt Walstans brønn. Kirken er en av de 124 rundtårnkirkene som er bevart i grevskapet. Den er listet som et bevaringsverdig bygg i klasse I. Det er kanonisk (anerkjent) solur ved kirkens sørvegg.
Karlskrona med Karlskronavarvet
Karlskrona med Karlskronavarvet er et svensk verdensarvsted i Karlskrona i Blekinge län.
Byen ble grunnlagt i 1680 og var da en moderne flåtebase. Arkitekturen, sammen med verfet og byplanen med anleggene og fortifikasjonen vakte stor oppmerksomhet i Europa i sin samtid. Den svenske marinen driver fortsatt sin virksomhet her, og kan slik vise til over 320 års sammenhengende virksomhet.
Stedet ble tatt opp på UNESCOs verdensarvliste i 1998. Komiteens begrunnelse var:
Bakgrunn
Kong Karl XI besluttet i 1679 at det skulle anlegges en hovedstasjon for den svenske flåten i Blekinges skjærgård. Karlskrona by fikk derfor stadsprivilegier 10. august 1680. En plan for anleggelse av havnen ble utferdiget av generalkvartersmester Erik Dahlbergh og fastlagt i 1683. To år senere startet arbeidet under Dahlberghs ledelse; senere ble han avløst av Carl Magnus Stuart.
Dausjøen
Dausjøen er et mindre vann 154 meter over havet i Maridalen, Oslo kommune. Vannet får tilsig gjennom Skarselva fra Øyungen, og dreneres via Dausjøelva til Maridalsvannet. På grunn av nærheten til Oslos drikkevannskilde, er det restriksjoner på ferdselen på og ved vannet. Det er blant annet ikke tillatt å fiske eller slå leir ved vannet.
Vladimer Khinchegashvili
Vladimer Khinchegashvili (født 18. april 1991) er en georgisk bryter, som spesialiserer seg i fri stil. Han representerte landet sitt under Sommer-OL 2012 i London, der han tok sølv i 55-kilosklassen.
Stefano Colonna
Stefano Colonna (italiener av Colonnaslekten, død 1378) var en av den katolske kirkes kardinaler.
Han ble kreert kardinal i september 1378 av Urban VI.
Han var broren til kardinal Agapito Colonna.
Dragefossen kraftanlegg
Dragefossen Kraftanlegg AS er et kraftselskap etablert i 1928, med grunnlag i en privat utbygging av Dragefossen i elva Ytre-Tverrelva for å gi strøm til lokalbefolkningen i området og året etter Vensmoen sanatorium. Etter hvert har Dragefossen bygget ut eller overtatt linjenettet i hele Saltdal. Fra november 2014 fusjonerte Dragefossen sitt nett med Nordlandsnett. Det er 1295 aksjer fordelt på ca. 800 aksjonærer. Bedriften har 28 ansatte, 4 lærlinger og holder til på Rognan.
Agnus Dei (hymne)
Agnus Dei (latin, «Guds lam») er en hymne som inngår som fast del i den katolske messe, Den norske kirkes nattverdliturgi og i enkelte andre kirkers og kristne trossamfunns liturgi. Uttrykket er basert på Evangeliet etter Johannes 1,29, hvor Johannes Døperen omtaler Jesus Kristus som Guds lam.
Dragefossen kraftanlegg
Dragefossen har i dag to kraftverk, Dragefossen kraftverk (1928, siste renovering 1986) på 3,3 MW og Dversetelva kraftverk (2011) på 3,6 MW. Totalt produserer Dragefossens to anlegg ca. 17 GWh i året.
Vladimer Khinchegashvili
Han tok gull under Sommer-OL 2016.
10. århundre
10. århundre startet den første dagen år 901 og sluttet den siste dagen år 1000 etter den gregorianske kalenderen.
Agnus Dei (hymne)
Teksten skal ha blitt introdusert i liturgien av pave Sergius I (687–701). Den synges eller resiteres rett før utdeling av nattverd.
Hymnen lyder på latin:
Direkte oversatt til norsk lyder den:
Den norske kirke synger følgende versjon rett etter Herrens innstiftelseord i nattverdliturgien:
10. århundre
Middelalderens mørkeste århundre, av Lorenzo Valla skildret som «århundret av bly og jern». Muslimsk kultur blomstrer i Andalucía.
Agnus Dei (hymne)
Du Guds Lam, som bærer verdens synder, gi oss din fred.
Dragefossen kraftanlegg
I årene fra ca 2000 og frem til i dag har Dragefossen også opparbeidet seg til å være en betydelig entreprenør innen bygging og vedlikehold av strøm- og fibernett i Nordland. Per 2013 står denne driften for ca. 50 % av omsetningen til firmaet. Dragefossen er eier av Peder Brenne AS og Rognan Bioenergi AS.
Michael John Weller
Weller designet omslaget for den amerikanske utgivelsen av David Bowies plate The Man Who Sold the World i 1970. Som «Captain Stelling» skrev og tegnet Weller tegneserien «The Firm» i cOZmic comics i 1972. Det var en tidlig britisk undergrunnstegneserie inspirert av de tilsvarende amerikanske undergrunnstegneseriene. Han fulgte «Willie D» (Andrew Marr) i en fast spalte i pønkebladet Chainsaw i årene 1980–1984.
Michael Weller hadde en parallell karriere på 1980- og 1990-tallet som politisk skribent, tegneserietegner, venstreaktivist, og lokal samfunnsorganisator basert i Penge i sørlige London. I 2006 var han en av underskriverne av Euston Manifesto, et politisk manifest eller prinsipperklæring av en gruppe britiske akademikere, journalister, og aktivister på venstresiden. Det var en oppfordring om å være trofaste til venstresidens opprinnelige prinsipper i kontrast til de venstreradikale som tilsynelatende hadde «flytende» idealer.
Som 'M.J.', 'Michael John', 'Mick' og 'Mike' Weller – hvor han lekte med fornavnet og tilnavn – har han produsert en rekke kunstneriske bøker, blader og små utgivelser. Siden 1990 har han vært assosiert med Londons poesiscene og drevet «performance writing» – «framføringskriving» og dens poetikk.
Daniel Cnossen
Daniel Cnossen (født 17. mai 1980 i Topeka i Kansas) er en handikappidrettsutøver fra USA som konkurrerer i paralangrenn, paraskiskyting og parasykling. I vinteridrett konkurrerer han i klassen LW12 for sittende utøvere. Han fikk seks medaljer under Paralympiske vinterleker 2018, og ble paralympisk mester på 7,5 km sprint i skiskyting. Han har også VM-sølv i parasykling; han deltok på USAs lag som kom på andreplass i stafett for lag under Para-VM i landeveissykling 2014.
Bakgrunn
Cnossen har en mastergrad i offentlig forvaltning fra Harvard University i Cambridge, og har også en mastergrad i teologi. Han begynte i United States Navy i 2002, og da han tjenestegjorde som US Navy SEAL i Afghanistan i 2009 mistet han begge beina av en Improvisert bombe (IED). Han begynte med paralangrenn i 2010, men tjenestegjorde i US Navy til 2015. Han fikk Purple Heart og Bronze Star Medal med Valor av USAs marineminister for sin krigstjeneste.
Idrettskarriere parasykling
Cnossen deltok i Para-VM i landeveissykling 2014, i klassen H5. USA fikk der sølv i stafetten for lag, med Cnossen på laget. Han kom på fjerdeplass i landeveisrittet og åttendeplass på temporittet.
Han deltok også i Para-VM i landeveissykling 2015, der han kom på sjetteplass både i landeveisrittet og på temporittet.
Sesongen 2011/12
Cnossen deltok i Verdenscupen i paralangrenn 2011/12, der han endte på 9.-plass i klassen for sittende utøvere, med 250 poeng. I Verdenscupen i paraskiskyting 2011/12 kom han på 12.-plass, med til sammen 164 verdenscuppoeng.
Sesongen 2012/13
Han deltok igjen i Verdenscupen i paralangrenn 2012/13, og endte der på fjerdeplass i sin klasse, med 383 poeng. I Verdenscupen i paraskiskyting 2012/13 kom han på åttendeplass, med til sammen 291 verdenscuppoeng.
Under Para-VM på ski 2013 kom han på sjetteplass i 15 km langrenn, og han kom på 12.-plass på 10 km og 22.-plass på sprinten. I skiskyting kom han på 12.-plass på 7,5 km sprint og på 15 km langdisranse, og han kom på 13.-plass på 12,5 km mellomdistanse.
Sesongen 2013/14
I Verdenscupen i paralangrenn 2013/14 kom han på en delt 16.-plass i klassen for sittende utøvere, sammen med sin lagkamerat Andrew Soule, med 115 poeng. I Verdenscupen i paraskiskyting 2013/14kom han på 15.-plass med 112 poeng.
Han representerte USA under Paralympiske vinterleker 2014, og deltok i langrenn og skiskyting. I langrenn fikk han sjetteplass på sprinten som beste resultat. På 10 km kom han på tiendeplass, og på 15 km kom han på 13.-plass. I skiskyting kom han på tiendeplass på 15 km, ellevteplass på 12,5 km og 14.-plass på 7,5 km sprint.
Sesongen 2014/15
Han fikk 617 poeng i Verdenscupen i paralangrenn 2014/15, og kom på fjerdeplass i sin klasse, og i Verdenscupen i paraskiskyting 2014/15 kom han på åttendeplass med 283 poeng.
I Para-VM på ski 2015 kom han på 5.-plass på 15 km, sjuendeplass på 7,5 km sprint og åttendeplass på 12,5 km mellomdistanse i skiskyting. I langrennsdelen kom han på femteplass på sprinten, sjetteplass på 10 km og åttendeplass på 15 km.
Sesongen 2015/16
Han deltok ikke i verdenscupene denne sesongen.
Sesongen 2016/17
Han kom 12.-plass i Verdenscupen i paralangrenn 2016/17 denne sesongen, med 319 poeng, og han kom på 12.-plass i Verdenscupen i paraskiskyting 2016/17.
Sesongen 2017/18
I Verdenscupen i paralangrenn 2017/18 kom Cnossen på 15.-plass, med 135 poeng. I Verdenscupen i paraskiskyting 2017/18 kom han på ellevteplass.
Han representerte USA under Paralympiske vinterleker 2018, der han fikk seks medaljer. I skiskyting vant han sprinten, og fikk sølv på 12,5 km og 15 km. Maksym Jarovyj vant 12,5 km, og Sin, Eui-hyun vant 15 km. I langrenn fikk han sølv på 7,5 km og 15 km, og bronse på sprinten.